hindi namalayan ng dalawang hindi nakababatid ng lihim ng puso ni leoning at ni eduardo. at pamuli na namang tumugtog: isang foxtrot naman. at salamat na lamang sa pagkakataong yaon. ginawa ni leoning ay ipinakilala naman kay fely ester ang kanyang dating kasayaw na si daniel perez. kaya sa pangyayaring yaon ay nagkapalit ng makakasayaw ang bawa'isa sa kanila: si leoning ay makakasayaw ni eduardo at si ester naman ay makakasayaw ni daniel perez. ano kaya ang kahulugan ng mga pangyayarin yaon.? sadya kayang ipinakilala ni leoning si daniel perez kay ester upang kasayawin at makasayaw naman niya si eduardo? aywan natin. ang pagkakataon nga naman! at ngayon ay minsan pang nagkatagpo ang dalawang pusong waring nagkalayong maluwat. datapwa'ang lahat nga para kay eduardo ay waring nagiiba. ang kanyang kasayaw, ay waring ang mga mukha ay laging tungo sa kanya, tila nahihiya. at ang binibini, waring pipi at hindi sumasagot sa ilan nang mga tanong at pangungusap ng binata.